ഐ വേയ്‌വേയ്

ലഘുചിത്രം|അയ് വേയി വേയിയുടെ സൂര്യകാന്തി വിത്തുകളുടെ പ്രദർശനം
ചൈനയിലെ ഒരു സമകാലീന ചിത്രകാരനും, ശില്പിയും, വാസ്തുവിദ്യക്കാരനും, ഛായാഗ്രാഹകനു, ചലച്ചിത്ര സംവിധായകനും, രാഷ്ട്രീയ സാമൂഹ്യ നിരീക്ഷകനുമാണ് **ഐ വേയ്‌വേയ്** (Ai Weiwei (ജനനം മേയ് 18  1957)). ഹെർസോഗ് & ദേ മ്യുറോൺ എന്ന സ്വിസ് കമ്പനിയുമായി സഹകരിച്ച് 2008-ൽ ചൈനയിൽ വെച്ച് നടന്ന ഒളിമ്പിക്സിനു വേണ്ടി നിർമ്മിച്ച് ബീജിങ്ങ് നാഷണൽ സ്റ്റേഡിയത്തിന്റെ (കിളിക്കൂട്സ്‌റ്റേഡിയം)കലാ വിദഗ്ദോപദേശകനായിരുന്നു ഐ. ബെയ്ജിങ് ഒളിംപിക്സിലെ പക്ഷിക്കൂടിന്റെ ആകൃതിയിലുള്ള സ്റ്റേഡിയത്തിനു രൂപകൽപന നൽകിയത് ഇദ്ദേഹമാണ്. ഒരു രാഷ്ട്രീയ നിരീക്ഷകൻ എന്ന നിലയിൽ ചൈനീസ് സർക്കാരിന്റെ ജനാധിപത്യപരവും മനുഷ്യാവകാശപരവുമായ ധ്വംസനങ്ങൾക്കെതിരെ പരസ്യമായി പ്രതികരിക്കുക കൂടി ചെയ്യുന്ന ആളാണിദ്ദേഹം. 
## ജീവിതരേഖ
ചൈനയിലെ പ്രശസ്ത കവിയായിരുന്ന ഐക്വിങിന്റെ മകനാണ്. സാംസ്കാരിക വിപ്ലവ കാലത്ത് ലേബർ ക്യാംപിലെ മൂത്രപ്പുരകൾ വൃത്തിയാക്കുന്നതിനായാണ് ഐക്വിങിനെ നിയോഗിച്ചിരുന്നത്.
## പലായനം
ഒളിമ്പിക്‌സിന് പിന്നാലെ സിചുവാൻ പ്രവിശ്യയിലുണ്ടായ ഭൂകമ്പത്തിൽ ചൈനീസ് സർക്കാർ വേണ്ട വിധം ഇടപെടാതിരുന്നപ്പോൾ വെയ് വെയ് ദുരിത ബാധിതർക്കു വേണ്ടി സംസാരിക്കുകയും പ്രവർത്തിക്കുകയും ചെയ്തു. ഇതോടെ അദ്ദേഹത്തെ വിമതനായി മുദ്ര കുത്തി ചൈനീസ് സർക്കാർ പ്രതികാര നടപടികൾ സ്വീകരിച്ചു. 2011ൽ നിർമിച്ച ഡോക്യുമെന്ററിയിൽ ആവിഷ്‌കാര സ്വാതന്ത്ര്യത്തിനു വേണ്ടി
സംസാരിച്ച വെയുടെ പാസ്‌പോർട്ട് അധികൃതർ കണ്ടുകെട്ടി. 2015 ലാണ് പാസ്‌പോർട്ട് ഇദ്ദേഹത്തിന് തിരികെ നൽകിയത്. തുടർന്ന് രാജ്യം വിട്ട വെയ് വെയ്  
ജർമനിയിൽ അഭയം തേടി. വെയ് 2006 മുതൽ ഉപയോഗിച്ചു വരുന്ന സ്റ്റുഡിയോ 2018 ൽ ചൈനീസ് അധികൃതർ തകർത്തു. 2011ൽ സമാന രീതിയിൽ അദ്ദേഹത്തിന്റെ ഷാങ്ഹായിലുള്ള സ്റ്റുഡിയോ തകർത്തിരുന്നു.
## പ്രദർശനങ്ങൾ
അയ് വെയ് വെയ്ക്ക് ചൈനീസ് സർക്കാർ കൊച്ചി-മുസിരിസ് ബിനാലെയിൽ പങ്കെടുക്കാനായി കൊച്ചി സന്ദർശിക്കാനുള്ള അനുമതി ചൈനീസ് സർക്കാർ നിഷേധിച്ചു. വേയിക്കെത്താനായില്ലെങ്കിലും, ചൈനയിലെ സമകാലിക ജീവിതത്തിലെ നിരാസവും മടുപ്പും കാണിക്കുന്ന, അദ്ദേഹത്തിന്റെ വിഡിയോ ഇൻസ്റ്റലേഷൻ കൊച്ചി-മുസിരിസ് ബിനാലെയിൽ പ്രദർശിപ്പിച്ചിരുന്നു.
### ഇന്ത്യയിൽ
2026ൽ അയ്‍വേയിയുടെ 15 ചിത്രങ്ങളുടെ സോളോ പ്രദർശനം ഡൽഹിയിൽ നടന്നു. ഡൽഹിയിലെ നേച്ചർ മോർട്ടെ ഗാലറിയിൽ, ഗാലേറിയ കോണ്ടിനുവയുമായി ചേർന്നായിരുന്നു അവതരണം. ചൈനയുടെ പ്രക്ഷോഭങ്ങൾ, ആഗോള വിതരണ ശൃംഖലകൾ, ലോകത്തിലെ ഉരുളുന്ന പ്രതിസന്ധികൾ - സാംസ്കാരിക പിഴവുകൾ തുടങ്ങിയവ പിന്തുടരുന്നവയായിരുന്നു അയ്‍വേയി ചിത്രങ്ങൾ. അയ്യായിരം വർഷം പഴക്കമുള്ള നിയോലിത്തിക്ക് മഴുവും ക്വിംഗ് രാജവംശ കസേരകളും വെള്ള നിറത്തിൽ പെയിന്റ് ചെയ്ത് പ്രദശിപ്പിച്ച് അയ്‍വേയി ചരിത്രത്തിന്റെ പൊള്ളത്തരത്തെ പ്രദർശിപ്പിക്കുന്നു. ഒരു കോർപ്പറേറ്റ് യുഗ മുന്നറിയിപ്പ്  പോലെ കൊക്കകോള ലോഗോയുള്ള നവീനശിലായുഗ പൂപ്പാത്രം, നാല് രണ്ടാം ലോകമഹായുദ്ധ സ്ട്രെച്ചറുകളിൽ നൂറുകണക്കിന് ബട്ടണുകൾ കൊണ്ട്  F.U.C.K. എന്ന വാക്ക് തുന്നിച്ചേർത്തിരിക്കുന്നു. ഒരു ചുവരിൽ - ഹൊകുസായി, വെർമീർ, ഡാവിഞ്ചി, മോനെ, വി.എസ്. ഗൈറ്റോണ്ടെ, എസ്.എച്ച്. റാസയുടെയും ചിത്രങ്ങളുടെ റീമേക്കുകൾ ലെഗോ "പെയിന്റിംഗുകളായി പ്രദർശിപ്പിച്ചിരിക്കുന്നു.

## പുരസ്കാരങ്ങൾ
## അവലംബം

## അധിക വായനക്ക്
## പുറമെ നിന്നുള്ള കണ്ണികൾ

* 
* 
* 
* Ai Weiwei's photo albums on Google+
* News about Ai Weiwei on China Digital Times
* Ai Weiwei interview in *[[New Statesman]]* by John Sunyer, 12 October 2010
* Man in the News: Ai Weiwei in *Financial Times* by Jamil Anderlini and David Pilling, 12 November 2010
* Teehaus 2009 
* Ai Weiwei speaks at TED2011 via video including candid comments on his treatment by authorities
*  艾未未看香港：年輕一代在變　關心中國政治 
*  "Ai Weiwei is a Creative Artist" by Li Xianting  栗宪庭   and Chang Yihe 章诒和  Chinese original text followed by full English translation on Gaodawei Blog
*Translations of Ai Weiwei on Chinese society, art and politics  from the Chinese blog Love Ai Weiwei, translations follow Chinese text, revised translations on Gaodawei Blog
* Ai Weiwei: Art / Architecture im Kunsthaus Bregenz Video: Exhibition and interview with director Yilmaz Dziewior
* "The City: Beijing; Ai Weiwei finds China’s capital is a prison where people go mad", 28 August 2011
* Ai Weiwei on ''Q'', interview in March 2012

വർഗ്ഗം:1957-ൽ ജനിച്ചവർ
വർഗ്ഗം:മേയ് 18-ന് ജനിച്ചവർ
വർഗ്ഗം:ചൈനീസ് ചിത്രകാരന്മാർ
വർഗ്ഗം:വാസ്തുശില്പികൾ
വർഗ്ഗം:ഛായാഗ്രാഹകർ
വർഗ്ഗം:ആവിഷ്കാര സ്വാതന്ത്ര്യം